
ISTORIA LOCALITĂŢII CRASNA 


CRASNA, localitate românească din Bucovina, azi regiunea Cernăuți, 
Ucraina. Cercetările arheologice au scos la iveală date importante privitoare la 
continuitatea aşezărilor omeneşti în zona Crasnei. Astfel, în actele de demarcație 
austriece Metzger din anii 1782 şi 1783 sunt trecute mai multe movile (tumuli) în 
Crasna, în stânga Sirețelului. De asemenea, se menționează mai multe întărituri 
de pământ numite Zamcă înspre Ciudin (Ciudei), apoi la Dealul Cruşilor, 
aproape de pârâul Soloneţ, la Petruşica, Rucov Falasiuni, Runcu Basoli, şi chiar 
Zamca, aproape de Dealul Cruşilor. Hotarele comunei erau marcate prin movile 
până la sfârşitul secolului al XIX-lea. Enumerăm o movilă în pădure la "'preluca 
cu movilă”, una în Arşicioara pe locul lui Toader Hasna (spre Straja), trei movile 


pe Petruşca în dealul lui Alexi, ca hotar cu Vicovul de Sus şi Straja, trei movilela | 
Paltini, în Bucovul lui Goian, ca hotar cu Straja şi Coşciuia. Crasna apare în mai 


toate hărțile întocmite înainte de ocuparea Bucovinei de Casa de Austria. În 
copia lui J. B. d' Anville din anul 1737, după harta principatului Moldovei 
întocmită de Dimitrie Cantemir, regăsim satul Crasna în districtul (ținutul) 
Sucevei. Putem enumera apoi harta redactată de F. G. Bawr în Carte de la 
Moldavie pour servir a I'Historie militaire de la guerre entre les Russes et les 
Tures, publicată la Amsterdam în 1783, ridicată între 1768 - 1774, pe timpul 
Moldovei. După venirea austriecilor, găsim ridicarea în plan a lui Daniel 
Werenka din anul 1774, unde în sectorul 33 sunt trecute atât satul Crasna cât şi 
cursurile de apă, pădurile din împrejurimi, casele şi biserica. O descriere 
amănunțită a aşezării şi proprietarilor găsim în hărțile cadastrale ale 
domeniului Krasna Ilschi, executate la scara 1: 12360, în anul 1855 de Nicolaus 
Biliewicz şi Iohann Bergov. S-au mai găsit, la confluența pârâului Soloneţ cu 
Sireţelul, vârfuri de săgeți, un pumnal rupt şi o secure, toate din fier. O tradiție 
susține despre cătunul Falcău situat între Crasna de astăzi şi Straja că ar fi 
vechiul Valcau al dacilor. Astfel, când s-a făcut fabrica de ciment de la Valcau, 
tăindu-se o parte de pădure foarte veche, s-au aflat sub rădăcinile mai multor 
copaci urmele unui zid. Risipindu-se zidul acela s-a aflat o piatră pe care sta scris 
că acolo a fost un sat al dacilor. Despre acest lucru a scris Simeon Florea Marian 
în anul 1894 în revista “Vatra”, anul I, paginile 208-210. Din epoca romană, se 
află puţine obiecte găsite în Bucovina. Monedele romane însă provin în număr 
foarte mare, iar după locul descoperirii lor putem deduce aria de răspândire şi 
comerțul. O descoperire importantă a avut loc în anul 1885, foarte aproape de 
Crasna, în Banila Moldovenească când, cu ocazia defrişării pădurii de către 
slovaci, s-a găsit un ceaun plin de monede romane de argint, între care monedele 
familiilor romane Caecina, Monatia şi Servilia. În pădurea Crasnei, între 
bolovani, s-a mai descoperit la finele secolului al XIX-lea un colan (Torquee) de 
formă serpentină. În afara depozitelor menționate, în Crasna s-au mai 
descoperit topoare de fier, fiind datate în limitele secolelor XII- XV, 
reprezentând arme de atac sau de apărare. Tradiţia spune că primul 
descălecător în această vale romantică ar fi fost un cioban cu numele 
GHERMAN, ce a venit cu turmele de oi pentru a le adăposti aici. Există şi un mic 
sâmbure de adevăr dacă stăm să ne gândim că prima biserică construită în 
Crasna cu un cimitir în jurul ei a fost situată în jurul aşezămintelor familiilor 
Gherman, pe un dâmb în prezent cel mai romantic din valea Crasna pe malul 
apei Sirețel. Bătrânii satului mai povestesc că familiile Gherman au păstrat 
unele obiceiuri până spre sfârşitul secolului al XIX-lea, obiceiuri ce nu se 
regăsesc la ceilalți locuitori din Crasna. De exemplu, se afirmă că femeile, când 
pregăteau mâncarea şi fierbeau carnea, nu o puneau în întregime în oală, ci o 
parte era legată cu o sforicică şi lăsată să atârne afară; reminiscență încă de pe 
timpul năvălirii tătarilor când populația surprinsă, apuca carnea ce era legată 
de capătul unei sfori şi fugea în pădurile din apropiere. Din punct de vedere 
istoric, prima mențiune documentară a satului Crasna este cea din 15 iunie 1431, 
dată de Alexandru cel Bun, prin care întărea vornicului Cupcici toate satele lui, 
printre care şi jumătate de Crasna, cumpărată de la spătarul Șandru, fiul lui 
Baliță Mândricică, fratele lui Mihail. Pergamentul bine păstrat, de dimensiuni: 
42,5 x-36,5 cm., cu pecete atârnată pierdută, se află în resent la Arhivele 
Naţionale din Bucureşti (LXXXV/42). O copie a acestui document se află şi la 
Academia Română, manuscris 5231, filele 274-277. Aşadar primul proprietar al 
Crasnei este spătarul Şandru, care stăpânea satul cu mult înainte de prima 
mențiune documentară de la 1431. H. H. Stahl sublinia faptul că din cele 755 de 
sate menționate în documente până la anul 1449, un număr de 607 sate printre 
care şi Crasna adică 80,3% - au hotare străvechi, dinainte de întemeierea 
Principatului Moldovei. Toate documentele istorice referitoare la Crasna în 
număr de aproape 50 sunt reproduse în întregime în anexe, şi aceasta pentru a nu 
face obositoare lecturarea cărții. În continuare vom face o incursiune în actele şi 
istoria Crasnei. Ştefan cel Mare a trecut şi poposit în Crasna Putnei, conform 
documentului din 15 ianuarie 1488, prin care domnitorul confirmă lui Stan şi 


fratelui său Dan satul Volhoviceştii «Wolhowyezesciiey» la Crasna, cumpărat de 
la Ion, fiul lui Petru Roşca, cu 200 de zloți tătărești. Tradiţia aminteşte ca 
proprietar al Crasnei pe starostele Grigoraş, așa-zisul logofăt, la începutul 
secolului al XVI-lea. Acestuia i-ar fi urmat Iordache Cantacuzino, mare 
vistiernic, şi apoi Gheorghe Ursache care a lăsat-o moştenire fiului său Dumitraş 
Ursache, sulger mare. La 30 iunie 1522, Ştefan Voievod dăruieşte Episcopiei de 
Rădăuţi un loc de prisacă, la obârşia Crasnei, anume Hruzca, unde a fost de 
demult prisaca domnească. La 11 ianuarie 1613, Ştefan al II-lea Tomşa, domnul 
Moldovei, întăreşte mănăstirii Putna satul Crasna, ținutul Suceava, dăruit de 
Filoftei, fost episcop de Huşi. La 4 martie 1652, leremie, Ileana comisoaia şi 
Alexandra visterniceasa împart între ei moşiile rămase de la părintele lor, 
logofătul Gavrilaş Mateiaş. În anul 1662 menționăm un catastih de sate întregi şi 
părți din acestea, ale lui Grigore Ursache, mare vistier, zestre de la socrul său, 
răposatul Gheorghe hatman, şi soacra sa, Alexandra, jupâneasa răposatului 
Iordache spătar, dăruite de domni şi cumpărături, scoase din urice şi ispisoace, 
anume: Litenii (Litănii) şi jumătate din Crasna, zestre de la soacra sa Alexandra, 
(...), toate în ținutul Suceava. La 1 Mai 1696, fostul sulger Dumitraşco Ursachie 
vinde căpitanului Alexandru Ilschi jumătate de sat din Crasna, ținutul Sucevei. 
La 8 iulie 1699, Antioh, Cantemir voievod întăreşte uric Episcopiei Rădăuți din 
Ţara Moldovei şi episcopului Lavrintie stăpânirea peste sate(...) şi un loc de 
prisacă în fundul Crasnii, ce se cheamă Hruşca, dăruite de Ştefan voievod. La 15 
iulie 1701, Constantin Duca voievod întăreşte uric Episcopiei Rădăuți unde era 
Nicolae Vasilievici episcop stăpânirea peste daniile domnilor de mai înainte şi 
ale ctitorilor despre care se pomeneşte de un alt uric de la Ştefan voievod pentru 
un loc de prisacă ce se cheamă în fundul Crasnii, numit Hruşca (Ispisoc de la 
Constantin voievod). La 10 august 1724, în Iaşi, Mihai Racoviţă Voievod 
comunică lui Calistru, episcopul de Rădăuţi, că jumătate de Crasna, ținutul 
Suceava, a.trecut la Miron Gafenco, moştenire de la socrul său, căpitanul 


„ Alexandru IIschi. Cronica Episcopiei de Rădăuți ne arată că Episcopul Calistru 


a mărturisit (...) în 9 martie 1727, tras la divan de Maria, văduva lui Dumitraşco 
Ursachi, biv vel sulger mare, că jumătate din satul Crasna este proprietatea lui 
Miron Gafenco. Judecata pentru această parte din Crasna s-a sfârşit abia în 15 
ianuarie 1730. La 15 ianuarie 1730, în Iaşi, Grigore Ghica întăreşte lui Miron 
Gafenco uricar, ginerele lui Alexandru căpitanul, jumătate din Crasna. Cealaltă 
jumătate de sat este a mănăstirii Putna, care a primit-o de la răposatul Calistru, 
fost episcop de Rădăuți. Cronica Episcopiei de Rădăuţi ne arată că Antonie a 
devenit deja în toamna anului 1729 mitropolit al țării. EI întări în 12 martie 1731 
zapisul lui Miron Gafenco uricariul, către Nicolai Talpă privitor la jumătate din 
Crasna, la care renunțase el mai înainte împreună cu Misail, egumenul 
Mănăstirii Putna, La 12 ianuarie 1736, Grigore al II-lea Ghica, domnul 
Moldovei, dă carte lui Macarie egumenul şi soborului Mănăstirii Putna să fie 
volnici a stăpâni satele Ostriţa, Cozminul, Ropcea şi Crasna, împresurate de lon 
vornicul, Bainschie Dumitraşco, Sorocianul şi Gafenco şi să ia dijma după obicei. 
La 12 octombrie 1742, Constantin Mavrocordat, domnul Moldovei, porunceşte 
ispravnicilor de la ținuturi să împlinească de la vecinii pe care-i va arăta Miron 
Gafencu împrăștiați din satele sale Crasna, Ilişău şi Banila, câte doi lei. La 5 iunie 
1751, Constantin M. Racoviţă Voevod întăreşte lui Nicolae Ilschi partea sa de 
Crasna, ținutul Sucevei. La 5 noiembrie 1761, avem documentul de hotărnicie a 
satului Crasna: „Din porunca luminatului prea înălțat Domnul nostru Mărie sa, 
Grigore loan Voevod, am fost rânduiţi hotarnici la satele sfintei mănăstiri Putna 
ce au avut la ținutul Socevii, pentru care au jăluit Măriei Sali lui Vodă sfinția sa 
Pahomii egumenul cu tot soborul mănăstirii Putna că s-au împresurat moşiile 
mănăstirii de cătră unii şi alții din megieşii ce să hotărăscu cu moşiile mănăstirii, 
şi având mănăstirea o moşiea giumătate de sat de Crasna pe apa Sirițălului, dată 
daniea de la răpousatul Filothei, episcopul Huşilor, ce-au fost de postrih de 
mănăstirea Putna, după cum anume arată în doaă ispisoace domneşti de la 
răpousații luminații Domni, care ispisoace întărescu stăpânirea mănăstirii pe 
această giumătate de sat care o stăpâneşte Alexandru Ilschi carele fiind aşezat şi 
cu şidere acolo şi călcând hotarul satului peste tot cuprinzând şi slujba a tuturor 
oamenilor ce lăcuescu acolo să lipsea mănăstirea Putna de tot venitul şi folosul 
acii moşii, şi noi după poroncă ce-am avut a hotără moşiile mănăstirii am făcut 
cercetare şi pentru hotarul acii moşii fiind şi Alexandru Iischi de față şi această 
moşie fiind între munți mergând hotarul ei la apus şi la răsărit şi având opcine de 
munți mari despre înbe părțile înpregiur nu s-au mai însămnat cu alte sămni, 
fiind hotărâtă cu opcinile munţilor şi numai pe vale prin mijlocul moşii are 
puțintel câmpu şi poeni şi măsurându-să lungul moşiei prin mijlocul moşiei şi a 
câmpului s-au aflat o sută douăzeci de funii şi funie de douăzeci stânjeni şi 
stânjănul de opt palme domneşti, s-au însămnat cu optu pietri hotară care s-au 
pus în lungul câmpului despărțind mijlocul rămăind giumătate de câmpu în 

parte de sus şi giumătate în parte de gios, şi într-această măsură prin mijlocul 
câmpului rămâne şi silişte tăetă în două şi s-au dat giumătate de sat parte de gios 
în parte mănăstirii despre munții Vicovilor, şi cu poiana slatinii ce iaste în munţi 
despre Vicove, şi pe această parte a mănăstirii ce iaste pe din gios cuprinde şi apa 
Siriţălului, iară parte ce din sus a Crasnei au rămas în parte lui Alexandru IIschi, 
cu poiana din pogorul Crasnei ce să numeşte despre pârâul Corbului cuprinzând 
giumătate de silişte şi pe parte din sus a lui Iischi, şi măsura siliştii încă să se ştie 
că au cuprinsu 16 odgoane. Iarăşi cu aceeaşi funii ce s-au măsurat şi celalalt 
câmpu, şi această măsură a siliştii s-au tăet în două şi în capul hotarului despre 
răsărit osăbit de piatra ce iaste pusă în capul hotarului, în pogor, s-au făcut şi 
bour într-un arin şi taea peste topliță şi piste apa Siriţălului pe la un bour ce s-au 
mai făcut într-un brad, de acolo apucă opcina spre Vicove care să înpreună cu 
alte opcine ce încungiură hotarul despre Vicove. Iară piatra ce s-au pus în fundul 
câmpului despre apus, ce caută în prislop spre apus până în opcina ce să 
hotărăşte Crasna cu Banila, şi această piatră desparte opcina în două şi obârşiile 
ce să prăvale din opcină de curgu cătră Siriţăl, să fie a părţii de gios, iară obârşiile 
pârailor Căcacii ce curgu cătră parte de sus să fiea părții de sus. Într-acestaş chip 
s-au dat hotar despre amândouă părțile cu dreptate ce s-au căzut şi aşa să aibă 
a-ş stăpâni cineş parte sa, însămnile ce s-au arătat mai sus şi pe hotărâre ce s-au 
făcut, Am dat această mărturie hotarnică la mâna părinților călugări de Putna 
ca să le fie de cradință.” La 11 martie 1762, Gavril mitropolitul Moldovei cu doi 
boieri dă mărturie pentru Crasna, ținutul Sucevei, din care: jumătate este a 
Mănăstirii Putna, iar jumătate a lui Alexandru Ilschi. La 2 septembrie 1762, 
Grigore Callimachi, domnul Moldovei, întăreşte Mănăstirii Putna jumătate din 
satul Crasna aflat în ținutul Sucevei. La 13 ianuarie 1764, Grigore Callimachi, 
domnul Moldovei, face ştire lui Pahomie egumen şi întregului sobor de la 
mănăstirea Putna că a scutit satele mănăstirii, printre care şi Crasna, de conace, 
podvezi, cai de olac, solărit, folărit de pielicele, caşcaval şi de altele ce ar cere 
folarii. De asemenea, interzice vornicilor de Suceava, căpitanilor de târgul 
Siretului, şugubinarilor şi altor globnici să impună oamenii mănăstirii. În anul 
1774, Consiliul Aulic de Război întocmeşte o listă a satelor Bucovinei luate în 
evidență de Oficiul Cadastral cezaro-crăiesc, şi întinderea lor în jugăre şi 
stânjeni. Aflăm că satul Crasna era denumit la poziția 120 a listei Krasna (Ilschy) 
şi avea o suprafață de 12.360 ari (joch) şi 378.7 stânjeni (kift); iar la poziția 121 
apare Krasna (Cameral) ce avea o suprafață de 3167 ari şi 26.6 stânjeni. La 24 
septembrie/S octombrie 1777, locuitorii satului Crasna au depus jurământul de 
credință către Casa de Habsburg. La 23 ianuarie 1782, în fața comisiei austriece 
apar ieromonahul Ioasaf şi călugărul Atanasie şi declară că Mănăstirea Putna a 
fost zidită de Ştefan cel Mare în anul 1466. În cordon, adică în Bucovina, 
mănăstirea Putna stăpâneşte 14 moşii din ținutul Sucevei, printre care şi 
jumătate din Crasna. Un document datat în 15 mai 1784 la Viena, menționează 
că Taddeus Piethner von Lichtenfels, consilier aulic şi comisar imperial, 
înaintează Cămării Aulice Secţia monetară și montanistică (Hofkammer in 
Munz und Bergwesen) raportul său detaliat privitor la călătoria întreprinsă în 
Bucovina în toamna anului 1783, cu scopul de a cerceta resursele de sare ale 
provinciei. S-a prospectat slatina din Crasna, din punct de vedere resentc, 
chimic, al salinității, resente şi geologic. În urma acestor prospecțiuni, von 
Lichtenfels propune, între altele, continuarea prospecțiunilor în Crasna fiind 
numit Hofmann, substitut al Tribunalului minier din Bucovina în funcția de şef 
al acestor lucrări de prospectare şi exploatare a sării. La 16 octombrie 1784, 
Paisie interimar şi Gherasim ecleziarhul Mănăstirii Putna trimit consistorului 
izvod de munții care s-au arendat, moşiile de pe Suceava care nu s-au arendat, iar 
moşiile de pe Siret date în arendă sunt şi cele din Crasna-Ciudei. La 14 ianuarie 
1787, Alexandru Ilschi înzestrează pe fiica sa Anastasia, căsătorită cu Vasile 
Vasilco, dându-i lucruri din casă. La 15 decembrie 1787, Sanda Volcinceasa, fiica 
lui Nicolai Iischi, vinde fratelui ei, Alexandru Ilschi o treime din un sfert din 
Crasna. Într-un dosar de evidențe financiare din Lemberg, la 25 Iunie 1788, 
certificat sub semnătura reprezentantului imperial Joseph gf. Brigiolo, sunt 
menționați doi boieri (''masili'”) din Crasna, anume: Alexandru Ilschi care 
plătise suma de 11 florini şi 2 cr. şi Gheorghie Galerie cu suma de 44 cr. La 12 
martie 1794, la Cernăuţi, are loc următoarea învoială: verii Ilschi primesc un 
sfert din Crasna şi cedează părțile din Vilaucea şi Zamostia, dând în plus încă 
suma de 1000 lei. La 10 februarie 1796, Gheorghe Galer, Alexandru Ilschi şi 
Sanda Volcinceasa stăpânesc împreună un sfert din Crasna. La 20 mai 1798 în 
Crasna se încheie testamentul Mariei Galer, fiica lui Neculai IIschi şi a Ilinchii, 
născută Flondor. Ea lasă fiilor ei Ioniță, Costachi şi Ştefan partea ei din Crasna, 
anume o șesime din jumătate. La 1 noiembrie 1798, este un document prin care 
Alexandru Ilschi dăruieşte fiilor săi Iordachi și Ilie, a şasea parte din tot satul 
Crasna. La 5 iunie 1799 în Crasna, Alexandru IIschi, fiul lui Nicolai Ilschi îşi face 
testamentul, dând fiilor săi Iordachi şi Ilie a şasea parte de Crasna ținutul 
Siretelui, baştină şi cumpărătură, și a douăsprezecea parte din Crasna 
cumpărată de la Toader Tăutul. În anul 1820, Andreas Aloys, conte de Aukwicz, 
arhiepiscopul din Lemberg, inspectează între 6 iunie -2 iulie 1820, enoriile aflate 
în sate din cuprinsul ducatului printre care şi Crasna IIschi sau Ciudinul Vechi, 
cu 10 sate aparținătoare şi un total de 434 de suflete. În anul 1824, la 1 noiembrie, 
se încheie prima învoială de muncă între domeniul Crasna şi săteni, pe o durată 
de trei ani: 
1. Stăpânul iartă robotul şi toate adăoşagurile şi anume cele 12 zile de robot, 
tortul, găina, adusul carului de lemne şi dijma din cereale şi din fân. 
2, Sătenii vor ara în fiecare an, când va cere stăpânul, 10 fălci, le vor 
semăna, le vor secera şi resent, plătindu-li-se (?) florini de falce. 
3, Sătenii vor cosi în fiecare an, vor aduna și clădi în stoguri 30 de fălci de 
iarbă, plătindu-li-se câte 2 florini de falce. 
4. Fiecare sătean va face pe an câte zile robot, fără plată. 
5. Sătenii vor aduce din Cacica sarea necesară pentru fabrica de 
sticlă, plătindu-li-se câte 30 cr. Pentru o sută de (?). 
Fiecare sătean se obligă să care în fiecare an la fabrica de sticlă cantitatea de 
lemne indicată în tabela anexată la învoială ( între 6 şi 20 de stânjeni). La 25 


aprilie 1825, are loc schimbul între Ilie von Ilschi şi nepotul său Dumitrachi, fiul 
răp. lordachi Iischi clucer, care a fost frate cu Ilie Iischi. La 30 august 1834, în 
Crasna, Ilie Ilschi dăruieşte nepotului său de soră Dumitrachi Vasilco părțile 
sale de moşie din Budenița, ce-l sunt cumpărătură. Vasilco va intra în stăpânirea 
lor după moartea lui Ilie Ilschi şi a soţiei sale Ileana. La 6 iulie 1835, Ilie Iischi 
dăruieşte nepotului său de soră Emanuil Stârcea şi soţiei acestuia Ilinca Ralea, 
fiica căminarului şi a svetnicului de coleghie a împărăției Rosiei, Zamfirache 
Ralea şi a soţiei sale Zmaranda, soră cu Ileana, soția lui Ilie IIschi, moşia Crasna 
cu casele zidite, mori, crâşme, velniță, potăşării, sticlărie. Va intra în stăpânire 
după moartea soților IIschi. În documentul privind „moşiile ale căror pământuri 
se află curat în stăpânirea Fondului religionar al bisericii dreptecredincioase 
răsăritene din Bucovina”, fără a se afla în stăpânirea comunelor ori a 
proprietarilor aflăm pentru moşia Crasna următoarele date: Mănăstirea de 
care s-a ținut proprietatea: Putna. Mulțimea părticelelor de pământ: 65. 

Felurile culturii pământurilor: 

-locuri de arături: 661 stânjeni. arături: 24 juguri; 1317 stânjeni. fânațe: 9 
juguri; 1321 stânjeni. păşune (toloace): 163 juguri; 1321 stânjeni. păduri cu 
tăiatul după 80 de ani: 992 juguri; 198 stânjeni. pământ neproductiv: 153 
stânjeni. 

Peste tot: 1191 juguri; 171 stânjeni. 

Din anul 1835 datează un pomelnic al familiei Ilschi, care glăsuie astfel : « 
Alexandru IIschi căpitan, acesta au fost Liah dela Litva den oraşul Grodno şi 
aflându-se cu oaste leşască la marginea țării leşeşti i s-au dat stărostie tâ 
rgului Horodinca; acest Alexandru Elschi (Ilschi) au zidit biserica rusască în 
târgul Horodinca den dial, şi altă biserică în satul Sarafinețul lângă Horodenca, 
care biserică sau fost stricat şi la anul 1793 den temelie sau prifăcut de Alexandru 
Elschi, feciorul lui Niculai Elschi, nepot lui Alexandru Ilschi căpitanu. Acest 
Alexandru IIschi căpitanu au luat soție pe Maria; aceasta a fost fiica lui Theodor 
Petriceaicu vornicul, nepoată de frate Domnului Moldovii Ştefan Petriceaicu 
V.V., la anul 1643. Neculai Elschi, fiul lui Alexandru Ilschi căp.; acesta s'a 
căsătorit cu Elena, fiica lui Iordachi Fleondor şi au născut pe: Alexandru Elschi, 
acesta este ctitorul bisericii den Crasna, carele au zidit-o den temelie la anul 1792 
şi s-au'sfințitrla anul 1793 sept. 25. Tot acest Alexandru Eischi au înnoit den 
temelie biserica den Sarafineț lângă Horodinca şi au răposat la 25 Mai, în anul 
1800 şi s'au îngropat la biserica den Crasna. Acest Alexandru Elschi au avut soție 
pe: Anna, fiica lui Toader Curt şi a Marii, fiica lui Theodor Başotă. Toader Curt 
au fost om strein den Bulgarie: Anna, soțul ctitorului au răposat la anul 1830 
August 23. Fiicele lui Alexandru şi ale Annei: Marie, căs. Dumitraş Cracalie, 
călugăriță, Nliana căs. Cu Ghiorghie Tăutul vornicul, Nastasâe căs. Cu Vasile 
Vasâlco, Safta căs. Cu Ilie Calmuschi, Catrina căs. Cu pah. Gavril Istrati, 
călugăriță. Ilie, ultimul din neamul Ilschi, a adoptat o nepoată a soției sale Elena 
Rali, care s'a căsătorit cu Emanuil Stârce ». Până la urmă, proprietar al moşiei 
Crasna a devenit nepotul lui Ilie Ilschi, Emanoil Stârcea, care a lăsat prin 
testament moşia fiului său Eugen Stârcea. Urmașul direct al baronului Eugen 
Stârcea a fost Gheorghe Stârcea care a avut un singur fiu, Alexandru, ajuns apoi 
proprietar de drept al moşiei. Alexandru Stârcea a menținut domeniile moştenite 
până la 27 iulie 1920 când, având nevoie de bani, vinde moşia Crasna evreului 
Max Rosenberg (act notarial nr.35847/27 iulie 1920). Acesta, după ce a construit 
pe moşie fabrica de cherestea în curând a dat faliment, pierzând domeniul în 
favoarea Băncii Elveţiene, de la care o cumpără Nicolae Mavrocordat în anul 
1930. Încă din 26 august 1929, Max Rosenberg intenționa să vândă întregul corp 
păduros şi întregul corp agricol al moşiei Crasna, se arată în adresa înaintată 
Casei Centrale a Împroprietăririi Bucureşti. În 24 martie 1935, inginerul 
Nicolae Mavrocordat, din partea societății anonime Română forestieră 
„Sirețelul” aflată în lichidare, transmite în proprietate doamnei Ioana N. 
Mavrocordat moşia Crasna ce se compunea din două părți distincte şi anume: - 
masivul păduros, cu poienile, casele pentru pădurari şi cu locurile de hrană 
pentru personalul silvic, în suprafață de 3970 ha, toate în comuna Crasna-Ilschi. 
din restul moşiei ce este întrebuințat pentru agricultură, cu o suprafață de 650 ha 
dintre care 300 ha ogor şi fânaţ, iar restul locuri de zidărie, toloacă, apă, 
mlaștină, pietriş, drumuri şi alte locuri neproductive, din comuna Crasna-Ilschi 
şi 460 ha din Crasna-Putnei. La transmitere rămân la o parte pământurile în 
suprafață de 440 ha, ce au fost expropriate în baza deciziei nr.8/22 din 22 august 
1922 a Comisiei agrare de ocol din Ciudei, decizie care este definitivă, executarea 
şi aplicarea pe teren a exproprierii realizându-se în totalitate. Ioana 
Mavrocordat a fost ultimul proprietar al moşiei Crasna. Prin Constituţia 
austriacă din 4 martie 1849, Bucovina îşi recapătă autonomia provincială, fiind 
declarată DUCAT, şi trece sub directa coordonare a guvernului de la Viena. 
Titlul a fost reconfirmat şi în diploma împărătească din 9 decembrie 1861, 
semnată de împaratul Frantz Iosif], în care se spune: “Ca parte din Dacia veche, 
țara aceasta, Bucovina, se număra sub stăpânirea domnilor Moldovei, la aşa 
numita “Țara de Sus”, mai târziu se numea Arboroasa şi în urmă Bucovina, 
după pădurea de fagi dintre Cernăuți şi Vijnița. Înainte de Ştefan cel Mare, o 
mică parte a țării de dincolo de Prut, se ținea de Galiţia, iar o seamă, de munții 
din Ardeal, Astfel, hotarele Moldovei, şi prin urmare şi cele ale Bucovinei, după 
biruința numitului principe (Ştefan cel Mare), în contra Leşilor şi Ungurilor, 
fură statornicite prin anumite tratate, pe temeiul cărora granițele erau spre apus 
şi miazănoapte Nistrul, pâraiele Serafineşti, Colacinul şi râul Ceremuş, apoi spre 
miazăzi izvoarele Ceremuşului, ale Sucevei, Bistriţei, Trotuşului până la Milcov. 
Cu toate calamitățile aduse de invazia barbarilor, care a durat o mie de ani, totuşi 
românii şi-au păstrat naționalitatea, limba şi obiceiurile lor. Mănăstirile Putna, 
Volovăţ, Rădăuți, Suceava, Solca, Suceviţa, Moldoviţa, Dragomirna, Prisaca 
ete., sunt monumente care au fost ridicate de domnii Moldovei, în Bucovina, în 
amintirea victoriilor câştigate şi în semn de pioasă recunoştinţă adusă 
Atotputernicului. După împreunarea țării cu sceptrul Nostru, ea fu pusă mai 
întâi sub administrație militară, iar apoi, la anul 1786 fu împreunată cu Galiţia. 
Arătându-se însă din trecut, că deosebirea de limbă, de datine şi obiceiuri, nu fac 
să fie de dorit o contopire cu Galiţia, de aceea, la anul 1848, ne-am hotărât a 

SEI SSI: Rae FI 

E vorba de un tânăr român din nordul Bucovinei, a cărui viață s-a 
„ Sfârşit în împrejurări tragice cam cu un sfert de veac în urmă, Ilie 
; Motrescu. 
- Învara anului 1965 s-a hotărâtla Cernăuți, sau poate mai sus, ca în locul 
" dublajului românesc al cotidianului ucrainean din regiune „Radianska 
Bucovina” („Bucovina sovietică”) să fie creat un ziar aparte, cu alt titlu. 
Lucram atunci la o catedră a Universităţii, am fost chemat şi convins cum 
se făcea pe atunci să-mi iau sarcina pregătirii unei echipe redacționale care 
> după un interval de tranziție să asigure apariția regulată a noului ziar, de 
=) cinci ori pe săptămână, format mare. Fireşte, numai cu litere ruseşti, ca la 
Chişinău. Astfel a început să apară, după un timp oarecare, ziarul „Zorile 
Bucovinei”, care mai trăieşte şi astăzi ca organ al executivului regional. 
Nevoit fiind să caut cadre, oameni înzestrați cât de cât cu harul scrisului 
gazetăresc, dintre învățători, specialiști din alte domenii, studenți, i-am 
invitat pe mulți să-şi aducă prinosul, după puteri cu termen de încercare. 
„ Credeam, naiv, că e o cauză a noastră să avem un ziar. Unii din cei invitați 
„ s-au reprofilat în scurtă vreme, au studiat genurile şi speciile acestei, să-i 
| zicem, meserii nu prea uşoare, alții au perseverat în a rămâne cârpaci cu 
ifose, alții au plecat lăsându-se păgubaşi. Decepţii au urmat multe şi de 
toate. În felul acesta a venit la redacție şi şi-a oferit serviciile învățătorul 
i Ilie Motrescu, spunându-mi că munca la redacție îl ispiteşte mai mult 
decât cea din şcoală, în sat. În câteva luni s-a familiarizat cu cerințele 
acestui fel de activitate, se vedea că îi place, pleca des pe teren şi aducea 
informații, schițe, reportaje, interviuri destul de interesante. Avea o 
gândire matură, sobră şi era preocupat în temei de aspectele vieții 
culturale şi de condițiile oamenilor din satele cu populație românească, 
fiind şi el originar dintr-un sat de pe frontieră, Crasna, din județul 
= y Storojineţ. Ne bucura pe toți faptul că îşi încerca până şi în scrisul literar, 
timid la început, cu versuri mai ales, cam triste. Nu se gândea să publice, dar era unul dintre cei mai activi membri ai 
cenaclului literar, arăta multă solicitudine față de elevii și studenții care îşi încercau puterile în ale scrisului şi se arăta gata să 
ajute la pregătirea unor pagini literare. După un timp oarecare, să fi trecut un an şi ceva, a devenit parcă mai îngândurat și 
mai retras, deşi îşi făcuse prieteni dintre colegii săi tineri. Era totuşi destul de comunicativ și îi lua cu el prin satele româneşti 


de pe la Herţa, Adâncata, Storojineţ, unde căuta autori, corespondenți netitulari, oameni cu ceva carte şi dorință de a ajuta 
redacția, de a colabora la ziar, de a se afirma. : 


Un gând îl preocupa necontenit, ca şi pe ceilalți de altfel: că suntem într-un decalaj față de intelectualii din Țară. 


Începuse să ne parvină publicații periodice româneşti, cărți, și vedeam că într-adevăr aşa stau lucrurile. Cu toate 
vicisitudinile timpului, cu tot limbajul de lemn, limba noastră se păstra în România aşa cum era şi firesc, pe când în condiţiile 
dela noi era prigonită în adevăratul înțeles al cuvântului. Nu mi-a spus ce îl frământă anume, personal, doar atât a lăsat să se 
înțeleagă că are duşmani de care se teme. Mi-a lăsat odată câteva poezii, cu multă amărăciune în ele, unele au şi apărut, în 
măsura în care se putea pe atunci, altele au rămas în manuscrise pe la prietenii săi. În una din elese repeta obsedant teama de 
înec. 

Apoi a dispărut, Şefii de la regională păreau furioşi, pe lângă că fuseseră de mai multe ori în alertă şi suspectau în 
mod fățiş ziarul că ar avea tendințe „nesănătoase”. Avusese loc şi un antecedent: un lucrător al ziarului, Valerian Cuniţchi, 
plecase în România cu invitație de la un unchi, care, îmbolnăvindu-se, i-a tot prelungit invitația, încât trecuse mai mult de o 
jumătate de an şi ziaristul nu se mai întorcea la lucru. Șefii mă tot pisau să-l destitui. Dar în curând s-a repatriat încolo cu 
totul. 

Dispariţia lui Motrescu a turnat gaz pe foc. Circulau tot felul de versiuni: ba că ar fi fugit şi el în România, ba că de 
acolo ar fi trecut în Jugoslavia spre Occident. Nu credeam în zvonurile astea, bănuiam că s-a întâmplat ceva rău cu el. 

Cam peste o lună s-a răspândit vestea că în Prut, mai la vale de Cernăuţi, undeva lângă Ostriţa a fost găsit un om 
înecat, care n-a putut fi identificat. S-a făcut exhumarea cadavrului. L-au recunoscut frații după configuraţia craniului şi 
după strunga dintre dinți. Consătenii lui ştiau mai multe lucruri despre moartea sa. Toţi, cu câți am vorbit, mi-au spus că a 
fost omorât acolo în sat, în pădure, şi adus apoi noaptea la Cernăuţi şi aruncat de pe pod în Prut. Cercetări nu s-au prea 
făcut, ori s-au făcut fără a se relata în mod public vreun rezultat, urmând să circule versiuni de tot felul, vehiculându-se 
chiar şi ipoteza sinuciderii, ceea ce categoric e un neadevăr. Circumstanțele omorului, căci despre omor este vorba intr-un 
mod de netăgăduit, au rămas neelucidate, făptaşul sau făptaşii nu au fost prinşi. Satul lui natal însă, Crasna, cică le ştie fără 
nicio urmă de îndoială, dar totul a rămas într-o umbră de incertitudine. 

Din păcate, nu este singurul caz. Nici în Bucovina, nici în Moldova. Ilie Motrescu ar fi putut deveni un bun ziarist şi 
poate un scriitor de valoare. Avea o minte ageră, o vigoare țărănească nealterată, știa să se cultive prin lectură asiduă, pe 
alese. Neîndoielnic rămăne faptul că ar fi vrut să-i vadă pe conaționalii săi, pe tinerii de aceeaşi generație cu el, preocupați de 
năzuințe nobile întru slujirea neamului. Viaţa lui simbolizează un zbor frânt. În una din poeziile sale, intitulată „Pentru că 
mi-e zborul...”, se simte tocmai neliniştea că temeritatea zborului ar putea să-i fie fatală. 

Vasile Leviţchi 
[Retipărit din ziarul „Tineretul Moldovei”, Chişinău, nr. 15 (31) aprilie 1993] 


Pentru că mi-s falnic 
şi înalt ca uliul, 

mă țintesc vrăjmaşii 
şi mă cer pizmaşii. 


Pentru că mi-i zborul 
neatins ca slava, 
vânătorul'pizmaș 

îşi încarcă țeava. 


Pentru că mi-i vrerea 
ne-ndurată-n toate 
vor să mă doboare 
focuri detunate. 


Pentru că mi-i gândul 
spornic şi frumos 
câinii, incisivii 

mă adastă jos. 


Să mă aibă-n gheare, 
să mă aibă-n guri. 

- Lume pizmăreață, 
chiar ai să te-nduri ?.... 


CÂNTECUL VÂSLAŞULUI 


Am cutezat spre larg, 
de-acum 

mi-s aştrii călăuză şi valurile 
drum 

şi-un gând ce draga mea de pe 
liman n-o să-l auză. 

Câţi ani vor fi de-atunci de la 
plecare, 

când se prelinse steaua 
căzătoare 

şi mă avea o mamă iubitoare ? 
N-am ornic, nici busolă, și 
nici cârmă. 

Ce e-nainte ? Ce-a rămas în 
urmă ? 

E câmp de apă, muzică de 
stele 

şi-un singur matelot 

se mai căzneşte-not 

cu vâsla şi cu visul printre 
ele. 

Mi-e teamă ? 

Aş ! Am cutezat spre larg 
cu-o zdreanță de credință 
legată de catarg 

şi-un cântec cât nu-s mările 
de larg. 

Talazurile vremii vin şi trec 
şi nu mă mai înec şi nu mă 
mai înec. 


ISTORIA LOCALITAȚII CRASNA 


— 


ridica Bucovina la rang de ducat şi i-am dat neatârnare (autonomie) 
administrativă...». Dieta imperială, a acordat la 25 august 1861 Bucovinei, (1 
emblemă proprie, având pe fundalul celor trei culori ale neamului românesc, 
Capul de bour cu trei stele aurii în triunghi. În vara anului 1871, la 15/27 august, a 
avut loc sărbătorirea a 400 de ani de la târnosirea mănăstirii Putna, 
manifestarea fiind organizată la Putna, din inițiativa studenților români de la 
Viena, în frunte cu Mihai Eminescu, loan Slavici, participanți fiind peste 3000 de 
Teprezentanți ai românilor de pretutindeni. În ajunul serbării de la Putna, 
Eminescu, împreună cu Vasile Morariu au mers la Crasna cu saci de făină la 
preoteasa Eufrosina Petrovschi ca să-i coacă cozonaci. La 2 iulie 1904, la Putna, 
în prezența a 15.000 de români veniți din toate ținuturile istorice româneşti, s-au 
comemorat.400 de ani de la trecerea în neființă a domnitorului Ştefan cel Mare. 
Crăsnenii, au participat în număr mare alături de preotul paroh Mihai Bendescu 
şi părintele Atanasie Gherman, figuri importante ale vieţii culturale din 
Bucovina. Cu această ocazie, guvernatorul Bucovinei loa la Viena, că 
“românii din toată lumea serbează azi pe Ştefan cel Mare”. În ședinta sa din 25 
noiembrie 1918, Consiliul Naţional Român, respectând hotărârea Constituantei 
din 27 octombrie, convoacă Congresul poporului bucovinean în ziua de joi 28 
noiembrie la Cernăuţi, pentru stabilirea raportului politic între Bucovina şi 
România, fiind invitați totodată reprezentanții polonezilor, germanilor şi 
ucrainenilor din ţinut. Congresul General al Bucovinei întrunit în data de 28 


- - * 


noiembrie 1918, îşi începe lucrările la orele 11, în Sala Sinodală a Palatului 
Mitropolitan din Cernăuţi, primind salutul de deschidere din partea 
preşedintelui Consiliului, Naţional, Dionisie Bejan. Apoi Iancu Flondor dădu 
citire Declarației de Unire cu România. În Consiliul Naţional Român care a 
proclamat la 28 noiembrie 1918 Unirea Bucovinei cu România, a fost trecut la 
poziția 95 şi crăsneanul Nicu Percec. Evenimentul unirii Bucovinei cu România a 
fost sărbătorit în întregul ținut. La Crasna, a fost organizată o adunare festivă la 
începutul lunii decembrie, din inițiativa Comitetului Naţional. Crăsnenii s-au 
adunat în grupuri, purtând steagul tricolor în frunte. În biserica satului s-a 
oficiat o liturghie festivă, iar pe toloaca de lângă biserică s-au ținut discursuri şi 
s-au cântat cântece patriotice româneşti. După festivitate, serbarea s-a încheiat 
cu Hora Unirii. Au participat peste 200 de țărani, preoți parohi, învățători. Cei 
22 de ani de stăpânire românească au însemnat, pentru satele Crasna Putnei şi 
Crasna IIschi, o perioadă de stabilitate în care s-au dezvoltat nestingherit toate 
ramurile vieții economico-sociale şi, mai ales, culturale, 


(Din cartea: Crasna. Un colț de eternitate românească din Bucovina. 
Monografie etnografică şi istorică. Autor: Laurenţiu Dragomir, 
Bucureşti,2004). 

Preluat de pe Internet “Wikipedia, enciclopedia liberă” 

ROMÂNII N ORD-BUCOVINENI ÎN EXILUL TOTALITARISMULUI SOVIETIC 


[..] Au existat, în perioada 
1940-1941 şi în perioada 1944- 
1952 cinci etape legate de 
| modificarea structurii etnice a 
populației rămase în teritoriul 
ocupat. Şi fiecare etapă a 
constituit o verigă a unui lanţ de 
măsuri şi metode represive, 
necunoscute până atunci de o 
populație eliberată” nici mai 
mult, nici mai puţin, decât „de 
sub jugul cotropitorilor 
burghezo- moşiereşti români”. 
Prima etapă au constituit-o 
execuțiile izolate ale 
„elementelor antisovietice”, urmate de masacrarea 
organizată a populației. Imediat după eliberare”, 
autoritățile bolşevice au declanşat pe teritoriul regiunii 
Cernăuţi sistemul de fărădelegi şi crime oribile îndreptat 
împotriva populației băștinașe. Sub inventatul pretext al 
intenției de a trece frontiera şi de a se stabili în România, 
sute de nameni au fost împuşcaţi fără cercetări şi judecată, 
în curțile lor, pe drumuri, pe câmpuri, în locuri publice. 
Alții au fost executați că ar fi făcut spionaj...în favoarea 
României. Membrii fostelor partide politice din perioada 
interbelică, foştii primari, ofițeri, jandarmi, perceptori, 
preoți, care n-au dovedit să se refugieze în România, au 
fost arestați şi escortați în direcții necunoscute, de unde 
nimeni nu s-a întors, „După concepția bolşevică, teroarea 
era ridicată la rangul de principiu, idee care a aparținut 
însuşi părintelui revoluției ruse Lenin. Întreg pământul 
Bucovinei a fost semănat cu sute de cadavre ale românilor 
care îşi țineau legea şi nu-și vânduseră sufletele”. 

Până la primele „alegeri libere” din 12 ianuarie 
1941, acțiunile de lichidare fizică a românilor nord- 
bucovineni, herțeni şi nord- basarabeni, care făceau parte 
din componența regiunii Cernăuţi, au avut un caracter 
oarecum mai izolat şi victime ale regimului bolşevic au 
devenit în temei aşa-zişii »exploatatori” ai oamenilor 
muncii, aceia care nutreau sentimente ostile față de 
Armata Roşie, care încercau să fugă în România etc. Dar 
după aceste alegeri, când bucovinenii „au înaintat” în 
Sovietul Suprem al U.R.S.S. şi Sovietul Suprem al R.S.S. 
Ucrainene şi doi generali sovietici Gh. Jukov şi |. Galanin, 
prigonirea şi distrugerea românilor, ca element etnic, a 
luat un caracter organizat. De exemplu în noaptea de 6 
spre7 februarie 1941, lângă localitatea Lunca din preajma 
Herţei, grănicerii sovietici au masacrat un grup de circa 40 
de bărbați şi femei din satele Buda, Mahala, Coteni, Boian 
şi din suburbiile Cernăuţilor, Horecea Mănăstirii şi 
Horecea Urbană, care încercau să treacă granița din 
direcția Dorohoiului. Din 400 de oameni s-au salvat doar 
57. 

A urmat apoi sângerosul măcel al românilor de 
pe Valea Siretului. La 1 aprilie 1941 mii de locuitori ai 
satelor Pătrăuții de Sus, Cupea, Suceveni, lordăneşti, 
Carapciu, Prisăcăreni, Camenca, Volcineții Vechi, 
Trestiana, Mihuceni, Corcești, Cireş, Davideni, Bănila 
Moldovenească au pornit în marş spre centrul raional 
Hliboca, ca să le ceară autorităților de acolo permisiunea 
de a se repatria în România, aşa cum li s-a permis nemților 
din Bucovina să se repatrieze în toamna anului 1940 în 
Germania, Autoritățile s-au împotrivit şi atunci 
participanţii la acest marș pașnic au pornit cu icoane, 
cruci şi prapuri în direcția localității Fântâna Albă, pe 
unde vroiau să treacă granița. Însă bieții români au fost 
întâmpinați acolo cu focuri de mitralieră. Cei care n-au 
fost secerați de gloanțe, fiind numai răniți, au fost prinşi, 
legați de cozile cailor, târâţi la gropile comune, săpate din 
timp, unde au fost omorâţi cu lovituri de hârlețe sau 
aruncați în ele de vii. Alţii, după interogatoriile luate în 
beciurile NKVD-ului din Hliboca și după torturi 
înfiorătoare, au fost duşi în cimitirul evreiesc din acel 

nu coincidă întotdeanuna cu al autorului, 


orăşel şi aruncaţi într-o groapă comună, peste care s-a 
turnat şi s-a stins var. lar alții au fost escorfaţi în lagăre de 
dincolo de cercul polar, fiind condamnați la ani grei de 
detenţie şi la termene de privare a drepturilor cetăţeneşti. 

La ziua de 1 aprilie 1941, un grup de români a fost 
masacrat în apropierea satului Ropcea, iar pe toloaca 
satului Carapciu au fost împuşcaţi unii din locuitorii 
acestui sat, care au reuşit inițial să se salveze, prin fugă, de 
gloanțele grănicerilor, trase în cei porniţi înspre Fântâna 
Albă. În ajunul izbucnirii războiului a mai avut loc un 
măcel îngrozitor pe Costișa, în partea de est a satului 
Proboteşti, nu departe de Herța. 

Cea de a doua etapă a suprimării elementului 
românesc din actuala regiune Cernăuţi s-a desfăşurat sub 
semnul deportării a circa 13 mii de familii în Siberia, 
Kazahstanul de Nord şi Republica Sovietică Autonomă 
Komi. Aceste deportări oribile au avut loc între 12 şi 14 
iunie 1941, Dacă peste 10 zile nu ar fi început războiul, 
probabil că o jumătate din populația regiunii Cernăuţi ar 
fi fost deportată. Numai din localitățile fostului județ 
Storojineţ au fost deportați peste 2000 de români, iar 
numărul persoanelor ridicate din satul Mahala, fostul 
judeţ Cernăuți, s-a ridicata 579. 

Cea de a treia etapă a lichidării elementului 
românesc din nordul Bucovinei a început în primăvara 
anului 1944. Un locuitor al satului Molodia, fostul judeţ 
Cernăuţi, îşi aminteşte. despre calvarul. de atunci al 
românilor următoarele: „Prin luna mai a anului 1944 la 
primărie au fost chemați toți bărbații în vărstă de până la 
50 de ani. Fiecare era întrebat de era de naționalitate 
română ori moldovenească”. Oamenii răspundeau că 
erau români de când s-au văzut pe lume moşii şi strămoşii 
lor, dar ocupanții strigau că între români şi moldoveni nu 
era nici o diferență şi că din acea zi toți se vor numi 
moldoveni. Chiar în acea lună „moldovenii” din Plaiul 
Cosminului (Molodia) au primit ordin de încorporare în 
Armata Roşie. Adunați lângă primărie, au fost încolonați 
şi petrecuți în sunete de fanfară la centrul de recrutare. 
Acei care n-au dorit să se facă „moldoveni”, românii 
adică, au nimerit nu pe front, ci în lagărele de muncă din 
zona lacului Onega, unde au murit fără vreme peste 
jumătate din ei”. Pe la mijlocul verii anului 1944, sovieticii 
au dus în Karelia, „la Finlanda”, în lagărele de muncă, 
aproape toți bărbaţii care mai rămăseseră prin satele 
bucovinene: bătrâni, invalizi şi chiar persoane bolnave 
psihic. Aproape toți cei mânați în lagărele de muncă au 
murit acolo de foame. 

Ca să nu mai fie luați de către sovietici în Armata 
Roşie şi în lagăre, în pădurile şi în munții Bucovinei au 
început să acționeze detaşamente de partizani, ca 
formațiuni ale luptei de rezistență antisovietică şi 
anticomunistă. La Crasna, în munți, din 1944 până în 
1948, a acționat grupul de partizani al lui Ilie Gherman, 
zis Ciocălău. Acesta a fost un om dârz, isteț, dibaci, 
puternic, un om care îşi iubea neamul şi care s-a încumetat 
să se pună în calea puhoiului bolşevic. N-a fost »tâlhar”, 
cum le plăcea unora să afirme până nu demult, ci mai 
degrabă un judecător sever al iscoadelor stăpânirii 
bolşevice dezmățate. Între ani 1944-1945, o puternică 
organizație de luptă împotriva ocupanților bolşevici a 
condus-o țăranul Ştefan Petriu, originar din Molodia. 
Detaşamentul său a acționat în satele din jurul 
Cernăuţilor, avându-și baza în Codrii Cosminului şi 
organizând operaţii de luptă împreună cu detașamentul 
lui Zamorski din Dumbrava Roşie şi cu cel al lui Hudiur 
din pădurile Cuciurului Mare. Oamenii lui Petriu s-au 
angajat în lupte crâncene împotriva trupelor NKVD, a 
miliției sovietice şi chiar a subunităților militare. O 
ciocnire violentă, care s-a soldat cu morți şi răniți a avut 
loc în vara anului 1944 în localitatea Crasna din fostul 
județ Storojineţ, când țăranii de acolo s-au răsculat 
împotriva militarilor sovietici. 

Etapa a patra a genocidului bolşevic, aplicat față 

de populația băștinașă, a constituit-o campania de 
„deschiaburire” a țăranilor înstăriți şi s-a desfăşurat în 
anii 1946-1947, adică în perioada de început a 
colectivizării forțate. În rezultatul secetei, în actuala 
regiune Cernăuţi bântuia o foamete nemaipomenită, care 
secera fără cruțare mii de vieți omeneşti. Dar anume 
atunci a fost declanşat un nou val de represiuni îndreptat 
împotriva românilor. Țăranii mijlocaşi dezmoșteniți de 
avutul lor, au fost condamnați la ani grei de muncă silnică, 
fiind acuzaţi, după acelaşi şablon, de zădărnicirea, cu 
bună ştiinţă, a planurilor de livrare la stat a cotelor de 
produse agricole. Acesta era doar pretextul arestării 
„chiaburilor”, căci nimeni nu era în stare să-şi achite 
cotele fantastice, în timp ce nu căzuse un strop de ploaie și 
boabele, în sol, nici nu încolțiseră. Scopul „eliberatorilor” 
consta în dezrădăcinarea românilor „eliberați”, în 
strămutarea lor de pe plaiurile strămoşeşti, în nimicirea 
lor prin diferite metode. De exemplu, Ștefan Fedor, în 
vârstă de 58 de ani, gospodar din satul Târnăuca de lângă 
Herţa, a fost condamnata 10 ani de puşcărie pentru că n-a 
fost în stare pe timp de secetă şi foamete cumplită să 
livreze din gospodărioara sa către stat cote exagerate de 
producţie agricolă. Din cele 3.024 de kg. de cereale 
planificate în raion, până la 7 august 1944, data arestării 
sale, a transportat la punctul de recepționare numai 142 
kg. N-a putut să dea statului pe anul 1947 nici 40 kg. carne, 
271 litri lapte, 2 kg. lână, 70 kg. legume şi 248 kg. fân. 

O asemenea soartă o împărtăşeau şi aceia care nu 
se înscriau „de bună voie” în colhoz. Declaraţi „duşmani 
ai poporului”, țăranii erau arestați fără pic de vină, bătuți, 
scoşi la tăiatul pădurilor şi transportarea lemnelor, cu caii 
lor, la diferite gări, sau erau privați de libertate. 

A cincea etapă a început în 1951 şi ea a constat în 
deportări ale populaţiei pe motive religioase. „Vina” 
noului val de deportați era considerată slujirea lui 
Dumnezeu, iar noii deportați erau numiţi „duşmani ai 
socialismului”. De exemplu numai în ziua de 8 aprilie 
1951, din localitatea Cupca, fostul județ Storojineț, au fost 
deportate în regiunea siberiană Irkutsk 26 de persoane. 
Această nouă ofensivă bolşevică asupra elementului 
autohton din Bucovina a fost precedată de strămutarea 
unor familii şi chiar a unor sate în regiunile Herson şi 
Zaporojie din Sudul Ucrainei. Numai în baza hotărârii IV. 
84/1 din 21 februarie 1950 a comitetului executiv regional, 
din satele raionului Herţa urmau să fie strămutate cu forța 
360 de persoane. Ca rezultat al acțiunilor îndreptate spre 
dezrădăcinarea şi înstrăinarea elementului românesc din 
nordul Bucovinei, au dispărut satele Albovăţ, Buci, 
Frunza, I.G.Duca, Prisaca şi pe cale de dispariţie totală se 
afla localitatea herțeană Țânteni. 

n urma prigonirilor staliniste, constând în 
execuţii fără cercetări și judecată, masacre, deportări, 
trimiteri în lagărele de muncă, strămutări de populaţie, 
numărul locuitorilor de origine românească a scăzut în 
regiunea Cernăuți în mod catastrofal. Acest lucru se poate 
vedea şi în următorul exemplu. În anul 1930 satul 
Proboteşti din fostul judeţ Dorohoi avea o populație de 
2.026, în 1940 2.146, în 1947 de 780, iar în 1992 de 1.181 
locuitori. Din acest sat au fost deportate 26, trimise la 
munci silnice în Karelia 19, împuşcate la graniță 7, 
mânate cu forța la minele de cărbune din Donbas 17, 
trimise la F.Z.O. 9, condamnate în rezultatul 
„deschiaburirii” 3, scoase abuziv din casele care au fost 
demolate din aşa-zisa zonă de frontieră şi din masivul 
colhozului 283 de persoane, iar în România s-au refugiat 
693 de oameni! Deci, chiar şi din şase decenii, populaţia 
acestui sat n-a putut atinge cifra din 1940.[...] 


(Retipărit în formă prescurtată după 
D.Covalciuc:"Românii nord-bucovineni în exilul 
totalitarismului sovietic”, în „ ŢARA FAGILOR” (XII), 
Cernăuţi-Târgu Mureş, 2003, pp.63-77) 


